Datu golongan 3

Golongan 3 utawi IIIB inggih punika golongan datu kimia ring tabél périodik. Golongan puniki taler kaloktah dados golongan skandium. Pinaka kagabung sareng sinamian lanthanida, golongan puniki taler kasengguh logam tanah langka. Golongan puniki madaging datu minakadi skandium (Sc), ittrium (Y), lutésium (Lu), lan datu sintétis sané radioaktip lawrénsium (Lr). Golongan puniki, minakadi golongan blok-d liyanan, sapatutné madaging papat datu, sakéwanten nénten kacampuin datu-datu napi kémanten sané rumasuk ring sajeroning golongan punika. Skandium lan itrium setata kasarengang, sakéwanten kalih genah liyanan ketah nyané kagenahin olih lanthanum (La) lan aktinium (Ac), utawi olih lutésium lan lawrensium; wénten sané nganggén golongan puniki kajimbarang manados 32 datu (antuk ngaranjingang samian lantanida lan aktinida) utawi karingkes wantah madaging skandium lan itrium.

Pustaka